इनपुट मिलने के बाद BSF ने चलाया सर्च ऑपरेशन; नशा-हथियारों की तस्करी में इस्तेमाल
India Pakistan Border Heroin Smuggling; Cross Border Drone Movement | Amritsar BSF Punjab पंजाब के अमृतसर में सरहदी इलाके में बॉर्डर सिक्योरिटी फोर्स ने रविवार शाम ड्रोन बरामद किया है। यह एक पाकिस्तानी ड्रोन है, जो भारतीय सरहद में नशे की खेप को छोड़ने आया था।
पंजाब के अमृतसर में सरहदी इलाके में बॉर्डर सिक्योरिटी फोर्स ने रविवार शाम ड्रोन बरामद किया है। यह एक पाकिस्तानी ड्रोन है, जो भारतीय सरहद में नशे की खेप को छोड़ने आया था। सूचना के बाद रिकवर किए गए इस ड्रोन को BSF ने रिकवर कर लिया है और इसे जल्द ही फोरेंसिक जांच के लिए भेजा जाएगा।
BSF के अनुसार रविवार शाम के समय विशेष सूचना मिली थी। जिसके आधार पर जांच शुरू की गई। BSF के जवानों ने अमृतसर के सरहदी गांव हासिमपुरा के बाहरी इलाके में खेतों में ड्रोन बरामद कर लिया। यह एक हेक्साकॉप्टर ड्रोन है, जिसे पाकिस्तानी तस्कर हेरोइन व हथियारों की तस्करी करने में प्रयोग करते हैं।
जुलाई महीने में रिकवर किया गया यह तीसरा ड्रोन
BSF की तरफ से जुलाई महीने में यह तीसरा ड्रोन रिकवर किया गया है। इससे पहले 8 जुलाई को तरनतारन के राजोके से रिकवर किया गया था। वहीं उसके अगले ही दिन 9 जुलाई को ड्रोन अमृतसर के कक्कड़ से बरामद किया गया था। वहीं जून महीने में कुल 8 ड्रोन बरामद किए गए थे।